Ayisha Siddiqa

Ayisha Siddiqa (amezaliwa 8 Februari 1999) ni wakili wa haki ya tabianchi wa Marekani. Yeye ni mwanzilishi mwenza wa Chuo Huria cha Fossil na Polluters Out.

 Maisha yake na Elimu 
Siddiqa alizaliwa tarehe 8 Februari 1999, huko Jhang, Pakistani, mji ambao upo karibu na Mto Chenab. Aliishi kwenye shamba la babu yake karibu na mto huo akiwa mdogo.

Siddiqa baadae alihamia kisiwa cha Coney, Brooklyn alipokuwa bado mtoto. Alihitimu kutoka chuo cha Hunter na akapokea Shahada ya Sanaa katika Sayansi ya Siasa na Kiingereza mnamo mwaka 2021. Akiwa chuoni, alikuwa sehemu ya programu ya Thomas Hunter Honors.

 Kazi 
Siddiqa alifanya kazi katika Bunge la Jimbo la New York kama sehemu ya programu ya Edward T. Rogowsky internship mwaka 2019. Kuanzia mwaka 2021 hadi 2022, alikuwa mwanachama katika Kituo cha Uongozi cha Coro New York. Pia amekuwa mwanasheria Mwenza katika Kituo cha Munger, Tolles & Olso. Anaendelea na Kazi yake kama Mtetezi wa Hali ya Hewa pia akihudumu kama mwanachama katika Taasisi ya Climate Litigation Accelerator (CLX), ambayo ni sehemu ya Utetezi wa Haki za Dunia katika sheria ya NYU.

 Uanaharakati 
Siddiqa alianza kushiriki katika harakati za kuzuia mabadiliko ya Hali ya Tabianchi wakati alipoanzisha tawi chuoni kwake la shirika lililoitwa Extinction Rebellion mnamo mwezi Mei 2019. Ambapo shirika hilo lilifanya mgomo tarehe 7 oktoba 2019 katika eneo la Lower Manhattan, mjini New York. Mgomo huo Ulihudhuriwa na watu takriban 300,000. Kama sehemu ya maandamano hayo, waandamanaji wake walimwaga damu bandia juu ya sanamu ya Charging Bull, iliyopo Wall Street.

Kufuatia Kongamano la Umoja wa Mataifa la Mabadiliko ya Tabianchi la mwaka 2019, Siddiqa alianzisha shirika la Polluters Out akiwa na Isabella Fallahi na Helena Gualinga. Shirika hili liliundwa baada ya kutambua kwamba kampuni zinazochimba mafuta ya kisukuku zina ushawishi mkubwa katika mikutano ya COPs (Conference of the Parties). Na baadhi ya Makampuni hayo ni pamoja na Endesa, Iberdrola, Banco Santander na Acciona. Kutokana na kampeni hii, mkutano wa COP26 haukujumuisha makampuni makubwa ya mafuta kama wafadhili, na miongoni mwa kampuni zilizonyimwa Ufadhili ni pamoja na  British Petroleum (BP).

Ayisha Siddiqa alihudhuria mkutano wa mabadiliko ya Tabianchi wa Umoja wa Mataifa wa mwaka 2021, ambapo alikosoa uhafifu wa watu kutoka kusini mwa Dunia kushiriki mikutano hiyo. Mwaka 2022, alitoa hotuba katika jukwaa la watoto na Vijana kwenye mkutano huo. Mnamo mwezi machi 2023, alitajwa na jarida la Time kama mmoja wa wanawake wa mwaka. Na mwaka 2024, Ayisha aliingizwa kwenye orodha ya Climate 100 ambayo ilichapishwa na gazeti la The independent.

 Marejeo 
Jamii:wanaharakati wa Pakistan
Jamii:wanaharakati wa Marekani